સલમાન ખાન બાળકોને પ્રોત્સાહન પૂરું પાડવા કાટૂર્ન ચૅનલો પર આવતા બે શો માટે ‘સુલતાન’નું પાત્ર ભજવશે. કાટૂર્ન નેટવર્ક પર આવતો શો ‘રોલ નંબર ૨૧’ના સ્પેશ્યલ એપિસોડ ‘ધોબી પછાડ વિથ સુલતાન ઍન્ડ ક્રિશ’માં સલમાન કાટૂર્નના પાત્ર ક્રિશને મુશ્કેલીઓનો સામનો કઈ રીતે કરવો એ શીખવતો જોવા મળશે. આ શોને બીજી જુલાઈએ રજૂ કરવામાં આવશે. તો બીજી તરફ પોગો ચૅનલ પર આવતો શો ‘છોટા ભીમ’ના સ્પેશ્યલ એપિસોડ ‘ઢોલકપુર કા સુલતાન’માં સલમાન કાટૂર્નના પાત્ર છોટા ભીમને લાઇફ લેસન આપતો જોવા મળશે. આ શો દસ જુલાઈએ રજૂ કરવામાં આવશે.